००० दुःखद् दुर्घटनाको दोस्रो दिन तत्कालीन प्रधानमन्त्री गिरिजाप्रसाद कोइराला र अन्य थुप्रै नेता विद्यासहित परिवारलाई समवेदना प्रकट गर्न मदनको डेरामा पुगेका थिए । दुर्घटनाको कारण र दोषी पत्ता लगाउन काठमाडौंसहित देशका थुप्रै ठाउँमा आन्दोलन चल्यो । त्यही डेरामा वर्तमान राष्ट्रपति विद्यालाई केही महिना उनका भाइ देवेन्द्र र देवर कैलाशले सहारा दिए । केही समयमै सपरिवार विद्या अन्तै डेरा सरिन्, तर त्यसयता भने कोही पनि त्यो घर नफर्किएको जगन्नाथ बताउँछन् । यद्यपि, निशाकुसुमको बिहेको निम्तो मान्ने क्रममा राष्ट्रपति भण्डारीसँग भेटघाट र सामान्य कुराकानी भएको तिवारी परिवार बताउँछ ।
